Daugavpils reģionālā slimnīca

Daugavpils reģionālā slimnīca ir IV līmeņa daudzprofilu neatliekamās medicīniskās palīdzības ārstniecības iestāde Vasarnīcu ielā 20, Daugavpilī, kurā ārstē ne tikai Daugavpils pilsētas un Augšdaugavas novada, bet arī visa Latgales reģiona iedzīvotājus.
2016. gada decembrī tā kļuva par vienu no Rīgas Stradiņa universitātes studiju un pētniecības klīniskajām bāzēm. Tolaik slimnīcā strādāja 241 ārsti, 602 medmāsas, 224 māsu palīgi un 419 citi darbinieki.

 Vēsture 
19. gadsimta otrajā pusē nodibināja Daugavpils zemstes slimnīcu Mazā Dārza ielā. 
1921. gadā Daugavpils cietoksnī izveidoja Latvijas Bruņoto spēku Daugavpils kara slimnīcu. Slimnīcu vadīja kara ārsti Emīls Hugo Skadiņš (1921-1922), Jānis Alksnis (1922-1930), Voldemārs Hibšmans (1930-1931) un Bruno Blosfelds (1931-1940). 1923. gada augustā slimnīcā atvēra sieviešu nodaļu, bet 1939. gada 22. aprīlī bērnu infekcijas nodaļu. 
1924. gada 1. oktobrī atvēra valsts Daugavpils slimnīcu. 1937. gadā nolēma būvēt jaunu slimnīcas ēku Siguldas ielā.
1939. gadā nodibināja Daugavpils apvienoto slimnīcu, apvienojot agrāko apriņķa slimnīcu ar pilsētas slimnīcu.
Pēc Otrā pasaules kara apvienotā slimnīca pārcēlās uz agrākās Psihoneiroloģiskās slimnīcas ēku Siguldas ielā.latgalesdati.du.lv

 Daugavpils pilsētas centrālā slimnīca 

1986. gadā Stropu ezera krastā atklāja jaunu 12 stāvu Daugavpils pilsētas centrālās slimnīcas ēku. 1998. gadā tai pievienoja Daugavpils pilsētas dzemdību namu, 2000. gadā Daugavpils Infekcijas slimnīcu, bet 2001. gadā Daugavpils pilsētas Bērnu slimnīcu un Centra poliklīniku.

 Daugavpils reģionālā slimnīca 
2002. gadā, apvienojot Daugavpils pilsētas domes pašvaldības uzņēmumu "Daugavpils pilsētas centrālā slimnīca" ar Daugavpils rajona pašvaldības SIA "Plaušu slimību un tuberkulozes centrs", izveidoja SIA "Daugavpils reģionālā slimnīca".
2005. gadā Daugavpils reģionālās slimnīcas infekciju nodaļa pārcēlās uz jaunām telpām 18. Novembra ielā 311, Daugavpilī.

2010. gadā tai pievienoja SIA "Daugavas slimnīcu" un izveidoja slimnīcas Narkoloģijas stacionāro nodaļu Jātnieku ielā 53/55, Daugavpilī un Narkoloģijas ambulatoro nodaļu Stacijas ielā 2, Daugavpilī.SIA “Daugavpils reģionālā slimnīca” vēsture
thumb
2024. gada 18. decembrī Latvijas valsts pārņēma 80,5% slimnīcas kapitāldaļu, sedzot slimnīcas parādus, valsts apņēmās ieguldīt 4,6 miljonus eiro.Vēsturiska diena. Daugavpils slimnīca valsts paspārnē jauno gadu varēs sākt no baltas lapas lsm.lv 2024. gada 19. decembrī

2026. gada sākumā slimnīca, būdama kritiskās infrastruktūras objekts, saskaņā ar jauno likumu par šādu objektu drošību atlaida no darba gandrīz 50 tajā strādājušos Krievijas un Baltkrievijas pilsoņus.

 Atsauces 

 Ārējās saites 
 mājas lapa

Kategorija:IV līmeņa slimnīcas Latvijā
Kategorija:Daugavpils
Kategorija:Jaunie Stropi